CELEX: 62006TJ0024
Language: hu
Date: 2009-10-06
Title: Az Elsőfokú Bíróság (hetedik tanács) 2009. október 6-i ítélete. # Medienanstalt Berlin-Brandenburg (MABB) kontra az Európai Közösségek Bizottsága. # Állami támogatások - Digitális földfelszíni televíziózás - A német hatóságok által a Berlin-Brandenburg tartományban digitális földfelszíni műsorszórási hálózatot (DVB-T) alkalmazó műsorszolgáltatóknak nyújtott támogatás - Az állami támogatást a közös piaccal összeegyeztethetetlennek nyilvánító és annak visszatéríttetését elrendelő határozat - Megsemmisítés iránti kereset - Személyében való érintettség hiánya - Elfogadhatatlanság. # T-24/06. sz. ügy

Az Elsőfokú Bíróság (hetedik tanács) 2009. október 6‑i ítélete – MABB kontra Bizottság
      (T‑24/06. sz. ügy)
      „Állami támogatások – Digitális földfelszíni televíziózás – A német hatóságok által a Berlin‑Brandenburg tartományban digitális földfelszíni műsorszórási hálózatot (DVB‑T) alkalmazó
         műsorszolgáltatóknak nyújtott támogatás – Az állami támogatást a közös piaccal összeegyeztethetetlennek nyilvánító és annak visszatéríttetését elrendelő határozat
         – Megsemmisítés iránti kereset – Személyében való érintettség hiánya – Elfogadhatatlanság”
      
      Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A támogatás közös piaccal való összeegyeztethetetlenségét megállapító bizottsági határozat – Az állam szerves részét képező, költségvetési önállósággal nem rendelkező és állami ellenőrzés alá vont hatóság által benyújtott
         kereset – Elfogadhatatlanság (EK 230. cikk, (4) bekezdés) (vö. 42., 50., 52., 53. pont)
      
      Tárgy
      
         
               A Németországi Szövetségi Köztársaság által a digitális földfelszíni műsorszórás (DVB‑T) Berlin‑Brandenburgban történő bevezetésére
                  nyújtott állami támogatásra vonatkozóan hozott 2005. november 9‑i 2006/513/EK bizottsági határozat (HL 2006. L 200., 14. o.)
                  megsemmisítése iránti kereset.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság a keresetet mint elfogadhatatlant elutasítja.
               
            
         
                  2)
               
               
                  
               
               
                  	Az Elsőfokú Bíróság a Medienanstalt Berlin‑Brandenburgot (MABB) kötelezi a költségek viselésére.